લગભગ 9000 કરોડ રૂપિયાની દેવાના મામલામાં ભારતથી ભાગી ગયેલા શરાબ ઉદ્યોગપતિ વિજય માલ્યાના પ્રત્યર્પણના મામલામાં ચાલી રહેલી સુનાવણી દરમિયાન એક નિવેદન આપીને તમામ લોકોને ચોંકાવી દીધા છે માલ્યાએ કહ્યું કે, ''તેઓ ભારત છોડ્યા પહેલા નાણામંત્રીને મળીને આવ્યા હતા.'' માલ્યાએ કહ્યું, ''તેઓ સેટલમેન્ટને લઈને નાણામંત્રીને મળ્યા હતા, બેંકોએ મારા સેટલમેન્ટને લઈને સવાલ ઉભા કર્યા છે.'' મહત્વનું છે કે લંડન સ્થિત વેસ્ટમિંસ્ટર કોર્ટમાં સુનાવણી દરમિયાન ભારતના અધિકારીઓએ મુંબઈની આર્થર રોડ જેલમાં માલ્યાને રાખવાનો વીડિયો રજૂ કર્યો હતો.